Iktatószám: TT-507/2023

**BÉRLETI SZERZŐDÉS**

amely létrejött a

**Balatonföldvár Város Önkormányzat** (székhely: 8623 Balatonföldvár, Petőfi utca 1, adószám: 15731364-2-14; törzsszám: 731366), mint Ingatlan tulajdonos önkormányzat a továbbiakban: Önkormányzat (képviseletében: Holovits Huba polgármester) valamint

**Balatonföldvári Nonprofit Kft.** (székhely: 8623 Balatonföldvár, Petőfi utca 1, Cégjegyzékszám: 14-09-31424 adószám: 24840752-2-14; törzsszám:), mint bérbeadó a továbbiakban: Bérbeadó (képviseletében: Kiss Tibor ügyvezető)

másfelől a

**Techno-Tel Kft.** (8654 Ságvár, Fő u. 2/N.; cégjegyzékszám: 14-09-305399, adószám: 13036371-2-14, képviseli: Balogh Gábor ügyvezető), mint bérlő, a továbbiakban: Bérlő, együttesen: Felek között az alábbi feltételekkel:

1. **PREAMBULUM**

Felek rögzítik, hogy a Techno-Tel Kft. a Siófoki Járás teljes területére kiterjedő internet hálózatfejlesztést hajt végre, amely beruházás a SZIP (Szupergyors Internet Program) keretében, Európai Uniós pályázati támogatással valósul meg (GINOP-3.1.4-20-2021-00010 sz. pályázat).

Felek megállapítják továbbá, hogy a pályázati célok megvalósításához elengedhetetlen, hogy a kedvezményezett WLAN bázisállomást (4 db antennát) telepítsen a Balatonföldvári Hajózási Múzeum kilátó tetejére.

Tekintettel arra, hogy a hivatkozott project Nemzetgazdasági szempontból Kiemelt beruházásnak minősül, felek jelen bérleti szerződés megkötésével együttműködnek a pályázati célok sikeres megvalósítása, és a kötelező fenntartási időszakra tett vállalások teljesítése érdekében.

Mivel a jelzett objektumon a Znet Telekom Zrt. már üzemeltet bázisállomást, a SZIP antennák telepítése érdekében a Techno-Tel Kft. nem telepít önálló antennatartó szerkezetet, hanem a Zenet Telekommal együttműködve, az általuk létesített antennatartó szerkezetek bővítésével valósítja meg a SZIP antennák felszerelését. A Techno-Tel Kft. erre vonatkozóan (szükséges tervek elkészítése, rendszer üzemeltetése) külön megállapodást köt a Znet Telekom Zrt-vel.

1. **A SZERZŐDÉS TÁRGYA**
	1. A felek rögzítik, hogy a jelen szerződés bérleti jogviszony létrehozására vonatkozik.
	2. A Bérbeadó a 2.1 pontban meghatározott időtartamra bérbe adja, a Bérlő pedig ezen időtartamra Bázisállomás megépítése és üzemeltetése céljából bérbe veszi az alábbi ingatlan meghatározott részét:

Ingatlan tulajdonosa: **Balatonföldvár Város Önkormányzata**

Az ingatlan címe: **Balatonföldvár Erzsébet u. 50.sz.**

A bérlemény: Balatonföldvár Erzsébet u.50.sz.alatt lévő

Balatonföldvár „ Balatoni interaktív

hajózástörténeti kiállítás és kilátó (balatonföldvári 1555/3. hrsz.) helyszínen egyeztetett jelen szerződés 1. sz. mellékletét képező terveken megjelölt részen /továbbiakban: Bérlemény/

Bázisállomás elhelyezkedése: a jelen szerződés 1. sz. mellékletét képező terveken megjelölt részen

Bázisállomás tulajdonosa: ZNET Telekom Zrt.

**2. A SZERZŐDÉS IDŐTARTAMA**

2.1. A Felek jelen szerződést határozott időtartamra, a pályázat lezárását követő három éves kötelező fenntartási időszakra kötik, így a szerződés érvényessége: 2023. február 28-tól számítva 4 évre kötik meg (2023.02.28-től 2027.02.28-ig)

2.2. A szerződés időtartama a Felek közös megegyezésével, egy alkalommal 5 (öt) év időtartammal meghosszabbítható, feltéve, ha a Bérlő a szerződésből eredő valamennyi kötelezettségét szerződésszerűen, késedelem nélkül teljesítette.

**3. BÉRLETI DÍJJAL KAPCSOLATOS MEGÁLLAPODÁSOK**

3.1. Tekintettel arra, hogy a project műszaki tartalma szerves részét képezi a SZIP projecthez kapcsolódó GINOP pályázatnak, a Felek megállapodnak abban, hogy a bérleti díj kifizetése IRU konstrukcióban (Indefeasible Right of Use - Visszavonhatatlan Használati Jog) történik.

Ennek megfelelően a Bérlő előre, egy összegben kifizeti a project fenntartási időszakára vonatkozó bérleti díjat, melyet Felek az egymással történt egyeztetés alapján a szerződés teljes időtartamára vonatkozóan egyszeri **2 500 000 Ft + ÁFA** (az az kétmillió-ötszázezer Forint + Általános Forgalmi Adó) összegben határoztak meg.

A Felek megállapodnak abban, hogy a bérleti díj megfizetésére jelen szerződés aláírástól számított 30 napon belül kiállított számla ellenében történik, a Bérbeadó OTP Zrt. Banknál vezetett 11743040-21146839 számú bankszámlájára.

3.2. A Bérbeadó köteles a számláját a számla kiállítástól számított 3 munkanapon belül postai úton a Bérlő részére megküldeni az alábbi névre és címre:

 Techno-Tel Kft.

 8654 Ságvár, Fő u. 2/N. (ugyfelszolgalat@technotel.hu)

3.3. Amennyiben a fizetési határnap munkaszüneti napra, ünnepnapra vagy bankszüneti napra esik, akkor a pénzügyi teljesítés határnapja a következő banki munkanap. A pénzügyi teljesítés napja a Bérlő bankszámlájának terhelési napja.

3.5. A Bérbeadó jogosult a Bérlő késedelmes bérleti díj fizetése esetén a jegybanki alapkamat másfélszeresének késedelmi kamat felszámítására.

**4.** **BÉRLŐ JOGAI KÖTELEZETTSÉGEI**

4.1. A Bérlő jelen szerződés 1. számú mellékletét képező – a Bérbeadó által jóváhagyott –terveken szereplő Bázisállomás kiépítése, távközlési berendezések elhelyezése és üzemeltetése céljára veszi bérbe és használja a Bérleményt.

4.2. A Bérlő jogosult a bérlet időtartama alatt – a Bérbeadóval valamint az érintett hatóságokkal előzetesen egyeztetett és jóváhagyott módon – a Bázisállomást kiépíteni, működtetni, a későbbiekben korszerűsíteni, modernizálni, a szükséges karbantartásokat elvégezni, az általa létrehozni kívánt létesítmény felépítéséhez szükséges hatósági engedélyeket beszerezni, amelyhez a Bérbeadó együttműködni köteles. A Felek megállapodnak abban, hogy a Bérlő az engedélyek megszerzésének meghiúsulása, módosulása illetőleg azok esetleges visszavonása, gazdasági érdekei változása vagy hálózatának módosulása esetén jogosult rendkívüli felmondással – harminc napos felmondási idővel – felmondani a jelen szerződést minden további jogkövetkezmény nélkül.

4.3. A Bérlő kötelezettséget vállal arra, hogy a rádiótelefon Bázisállomás üzemeltetésénél a vonatkozó és hatályos magyar szabványokat és biztonságtechnikai előírásokat betartja, s azok betartásáról gondoskodik.

4.4. A Bérlő kijelenti, hogy a berendezései a Bérleményen működő hatályos szabályoknak és előírásoknak, szabványoknak megfelelő műszaki berendezéseket (rádió, televízió, erősítő, számítógép stb.) valamint az elektronikus hírközlési ügyekben hatáskörrel rendelkező hatóság rádióengedélyével rendelkező egyéb híradástechnikai berendezések működését nem zavarják, és a Bázisállomás eleget tesz a mindenkori hatályos jogszabályokban meghatározott egészségügyi határértéknek.

4.5. A Bérlő köteles a saját költségén elvégezni mind azokat a munkákat, amelyek a Bázisállomás ismertetett célra történő megépítéséhez, üzemeltetéséhez szükségesek. A bérleti díj nem foglalja magába a Bérlemény területén létesítendő Bázisállomás megépítésével, működésével, illetve működtetésével kapcsolatos költségeket.

4.6. A bérlő köteles a Bázisállomás villamosenergia-szükségletét saját hatáskörben a Znet Telekom Zrt-vel kötött külön megállapodás keretében biztosítani.

## 4.7. Abban az esetben, ha a Bérlő műszaki okokból nem tudja kiépíteni a Bérbeadótól független energiaellátó rendszert, vagy a bázisállomás elindításáig az áramszolgáltató nem tudja biztosítani a Bérlő számára a szükséges csatlakozási pontot, úgy a Bérbeadó biztosítja a Bérlő számára a szükséges villamos energiát és a saját villamosenergia-hálózatához történő csatlakozásának lehetőségét. Ebben az esetben a Bérlő az elfogyasztott villamos energia ellenértékét a Bérbeadónak megtéríti, a Bérlő által telepítésre került almérővel mért fogyasztás alapján. A Bérbeadó ez esetben köteles az Állomás számára kiépített és a folyamatos működéshez szükséges áramellátás fenntartására az Állomás fennállásáig, ideiglenes almérés esetén, az Áramszolgáltató által kiépítésre kerülő főmérő telepítéséig.

4.8. A Bérlő kötelezettsége, hogy az általa használt Bérleményben az oda felszerelt berendezéseket, eszközöket karbantartsa, és előírás szerűen állapotukat ellenőrizze, a Bérbeadó által észlelt, a Bérlemény állágát veszélyeztető hibák kijavítása tárgyában haladéktalanul intézkedjen.

4.9. A Bérlő feladata, hogy a Bérleménybe belépő minden alkalmazottja, megbízottja valamennyi tűz-, munka-, balesetvédelmi és más egyéb kötelező előírást betartsa, illetve az érdekükben eljáró személyekkel betartassa. Az ebből eredő kötelezettségszegés súlyos szerződésszegésnek minősül, mely alapján a szerződést a Bérbeadó, - előzetes írásbeli figyelmeztetés ellenére elkövetett ismételt súlyos szerződésszegés esetén- azonnali hatállyal felmondhatja. A felmondásban a felmondás okát meg kell jelölni.

4.10. A Bérlő a Bérleményben végzett tevékenységhez, annak műszaki feltételeinek megteremtéséhez esetleg szükséges hatósági engedélyek, hozzájárulások beszerzése a Bérlő feladata.

4.11. A Felek kölcsönösen megállapodnak abban, hogy a Bérlő kötelezettsége a Bérleményben található, valamint az általa használt eszközök, berendezési tárgyak felelősség- és vagyonbiztosítása, mely kifejezetten ki kell, hogy terjedjen lopásra és rongálásra egyaránt. A Bérbeadó és a Bérlő vagyontárgyaiban keletkezett károkért felelősséget nem vállal, mely felelősség kizárás nem vonatkozik a Bérbeadó által szándékosan vagy súlyosan gondatlan módon okozott károkért való felelősségre.

4.12. A Bérlő jelen szerződés aláírásával kijelenti, hogy olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

- tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

- az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van.

- nem minősül a társasági adóról és az osztalékról szóló törvény szerint meghatározott ellenőrzött külföldi társaságnak.

- a gazdálkodó szervezetében közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében fenti alpontok szerinti feltételek fennállnak.

A fentiek szerint átlátható szervezetnek minősülő Bérlő vállalja továbbá, hogy,

* a szerződésben előírt beszámolási, nyilvántartási, adatszolgáltatási kötelezettséget teljesíti,
* az átengedett vagyont a szerződési előírásoknak és a tulajdonosi rendelkezésnek, valamint a meghatározott hasznosítási célnak megfelelően használja,
* a hasznosításban- a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

**5. BÉRBEADÓ JOGAI ÉS KÖTELEZETTSÉGEI**

5.1. A Bérbeadó köteles a Bérleményt magába foglaló ingatlant, ingatlanrészt a bérlet tartama alatt a jelen szerződés céljára tekintettel- rendeltetésszerű használatra alkalmas állapotban tartani.

5.2. A Bérbeadó kötelezettséget vállal arra, hogy folyamatosan biztosítja a Bérlő részére a Bérleményen lévő Bázisállomásokhoz való hozzáférést, azaz a fenntartó, karbantartó és ellenőrző személyzet bejutását, a Felek között létrejött együttműködési szerződésben foglaltaknak megfelelően.

5.3. A Felek megállapodnak abban, hogy a Bérlő által a helyszínen üzemeltetett Bázisállomással kapcsolatos bármilyen észlelt problémáról a Bérbeadó telefonon értesíti a Bérlőt a szerződéskötéskor meghatározott telefonszámon.

5.4. A Bérbeadó erre meghatalmazott képviselője útján a használat szerződés- és jogszabályszerű működését jogosult ellenőrizni.

5.5. Bérbeadó a Bérlő részére kizárólagosságot nem biztosít, mely alapján jogosult az ingatlanban más bérlő részére is lehetőséget biztosítani bázisállomás elhelyezésére azzal, hogy valamennyi bérleti joggal rendelkező számára szerződésben rögzíti, hogy az alkalmazott technológiák egymást nem zavarhatják.

**6. BEJUTÁS A BÉRLEMÉNYBE**

6.1. A bejutásra valamint a munkavégzés feltételeire vonatozóan a Felek külön együttműködési keretszerződést kötnek.

**7. AZ ÁLLOMÁS ENERGIAELLÁTÁSA**

7.1. A Bérbeadó szavatolja, hogy a Bérlő jogosult a Bázisállomás számára kiépített és a folyamatos működéshez szükséges áramellátás fenntartására az ingatlanon telepített Bázisállomás fennállásáig.

**8. ZAVARÓ HATÁSOK TILALMA**

8.1. A Bérbeadó a Bérlő előzetes írásbeli hozzájárulása nélkül az ingatlant további harmadik félnek távközlési hálózat építéshez vagy üzemeltetéshez, vagy olyan más tevékenységhez, amely a Bázisállomás rendeltetésszerű működését befolyásolhatja, nem adja bérbe, vagy más módon nem bocsátja rendelkezésre. A Bérlő köteles hozzájárulását megadni, amennyiben a harmadik fél tevékenysége a Bázisállomás működést bizonyítottan nem zavarja.

8.2. A Bérbeadó tudomásul veszi, hogy a már üzembe helyezett Bázisállomás működését semmilyen későbbi átalakítással nem zavarja. A Felek megállapodnak abban, hogy a Bérbeadó érdekkörében felmerülő bármely olyan mértékű átalakítás, felújítás vagy karbantartás esetén, mely a Bázisállomás működésre is kihatással van, a munkálatok megkezdése előtt legalább 90 nappal egyeztetést kezdeményeznek és együttműködnek egymással annak érdekében, hogy a Bázisállomás az átalakítás ideje alatt is üzemszerűen működőképes maradjon. Amennyiben a Bérbeadó érdekkörében felmerülő átalakítási, felújítási vagy karbantartási munkálatok, vagy az ingatlant, ingatlanrészt ért külső behatás következtében a Bázisállomás működése részlegesen vagy teljesen leáll, úgy a Bérbeadót a leállás idejét magába foglaló nap(ok)ra bérleti díj nem illeti meg.

8.3. A Felek rögzítik, hogy azonnali hatályú felmondás illeti meg a Bérbeadót abban az esetben, amennyiben az ingatlan televízió, rádió, számítógép, illetve egyéb távközlési rendszereinek működésében a zavarást a Felek által közösen kijelölt független szakértő megállapítása szerint bizonyítottan a Bázisállomás üzemelése okozza és a zavarást Bérbeadó írásbeli felszólítása ellenére sem sikerült Bérlőnek a felszólítás kézhezvételétől számított 20 napon belül megszüntetni. Azonnali hatályú felmondás joga illeti meg a Bérbeadót továbbá, amennyiben a Bázisállomás üzemeltetéséből adódó esetleges zavarás miatt harmadik személy jogerősen pert nyer a Bérlővel szemben. A felmondás okát a felmondásban meg kell jelölni. A Bérbeadót a jelen pontban írt felmondás gyakorlása esetére kártérítési felelősség nem terheli.

**9. A SZERZŐDÉS MEGSZŰNÉSE**

9.1. A Felek megállapodnak, hogy a szerződés – tekintettel a céljára és időtartamára – egyik fél, illetve jogutódaik által sem szüntethető meg rendes felmondással. Megszűnik a szerződés a Felek közös megegyezésével vagy azonnali hatályú felmondással, a törvényben és a jelen szerződésben szabályozott esetekben.

9.2. A szerződés megszűnését követő 30 napon belül a Felek egymással elszámolnak.

9.3. A bérleti jogviszony megszűnése esetén a Bérlő kötelezettséget vállal arra, hogy a bérleményt 30 napon belül a Bérbeadó vagy az ingatlan tulajdonosa által megjelölt részére eredeti állapotában, a szerződésszerű használattal járó és a természetes elhasználódás figyelembe vételével visszaadja.

**10. AZ ÁLLOMÁS LEBONTÁSA**

10.1. A Bázisállomás minden a Bérlő által felszerelt és odaszállított alkatrésze és tartozéka a Bérlő és megbízottja tulajdona, és jelen szerződés lejártát vagy megszűnését követően is az marad. A Bérlő a szerződés lejártát vagy a felmondási idő lejártát követő 30 napon belül köteles a Bázisállomást annak minden tartozékával együtt a saját költségén, az ingatlan károsítása, illetve a Bérbeadó tevékenységének zavarása nélkül eltávolítani. Erre a 30 napra a Bérbeadót anyagi ellenszolgáltatás nem illeti meg. Abban az esetben, ha a Bérlő a szerződés megszűnését követő 31. napon sem adja vissza a volt bérleményt a Bérbeadónak, úgy a Bérbeadó a késedelmes napok vonatkozásában használati díj felszámítására jogosult, melynek mértéke a szerződésben rögzített bérleti díj időarányos részének a kétszerese.

10.2. Amennyiben a Felek írásban másként nem állapodnak meg, abban az esetben a jelen szerződés megszűnését követően 30 napon belül a Bérlő köteles az ingatlan eredeti állapotának a szerződésszerű használattal járó és a természetes elhasználódás figyelembe vételével történő visszaállítására. Ha a bázisállomás telepítése előtt a Felek nem készítettek az ingatlan állagát rögzítő állapot felvételi jegyzőkönyvet, úgy a megállapodás hiányában a helyreállítás mértékének és minőségének a Bérleményt magába foglaló ingatlanrész mindenkori átlagos állagához kell igazodnia.

**11. BEJELENTÉSEK, ÉRTESÍTÉSEK, FELSZÓLÍTÁSOK**

11.1. A Bérbeadó vagy Bérlő által a másik félnek tett bármely bejelentés, értesítés, felszólítás akkor tekintendő kellőképpen megtettnek, ha azt a fogadó fél írásban konkrétan visszaigazolta, vagy személyesen, illetve megbízottja által átvette, illetve postai úton ajánlott, vagy tértivevényes küldeményként a fogadó felének kikézbesítették, ide értve az olvasási visszaigazolással rendelkező email üzenetet is:

Bérbeadó:

|  |
| --- |
| **Balatonföldvári Nonprofit Kft.** |
| Név:  | Kiss Tibor  |
| Cím:  | 8623 Balatonföldvár Erzsébet u. 50.  |
| Mobil: | +36 20 669 7189 |
| Email: | kiss.tibor@bknkft.hu  |

Bérlő:

Szerződéssel kapcsolatos ügyekben:

|  |
| --- |
| **Techno-Tel Kft.** |
| Név:  | Balogh Gábor |
| Cím:  | 8654 Ságvár, Fő u. 2/N.  |
| Mobil: | +36 30 288 7733  |
| Email: | gbalogh@technotel.hu  |

Üzemeltetéssel kapcsolatos ügyekben:

|  |
| --- |
| **Techno-Tel Kft.**  |
| Név:  | Kovács Mihály |
| Cím:  | 8654 Ságvár, Fő u. 2/N.  |
| Mobil: | +36 20 936 4327 |
| Email: | mihaly@technotel.hu  |

Számlázással kapcsolatos ügyekben:

|  |
| --- |
| **Techno-Tel Kft.** |
| Név:  | Mátyás Nóra |
| Cím:  | 8654 Ságvár, Fő u. 2/N.  |
| Mobil: | +36 20 390 5532 |
| Email: | ugyfelszolgalat@technotel.hu  |

11.2. A Bérbeadó a tudomására jutást követően késedelem nélkül értesíteni köteles a Bérlő üzemeltetési ügyekben megjelölt kapcsolattartóját a Bázisállomás építéséből, változtatásából, karbantartásából vagy üzemeltetéséből keletkezően a másik tulajdonában, alkalmazottainak vagy megbízottjainak, bármely harmadik fél vagy a saját tulajdonában okozott kárról.

**12. KÁRTÉRÍTÉS**

12.1. A Bérlő helytáll a Bázisállomás építése, üzemeltetése és fejlesztése során a Bérbeadó tulajdonában és a Bérbeadó vagyonkezelésében lévő ingatlanban felmerülő, a Bérlő érdekkörében eljárók által okozott károkért.

12.2. A bérlemény részleges vagy teljes megsemmisülése a szerződés célja szerinti használhatóságnak korlátozása vagy kizárása esetén, amennyiben az a Bérbeadó felróható magatartásának az eredménye, a Bérlőt kártérítés illeti meg.

**13. VEGYES RENDELKEZÉSEK**

13.1. Balatonföldvár Város Önkormányzata, mint az Ingatlan tulajdonosa tulajdonosi hozzájárulást ad a Bérlemény jelen szerződés szerinti bérbeadásához.

13.2. A Bérlő tudomásul veszi, hogy a Bérleményben a bérelt terület nagyságának növekedését, illetve antennatartók darabszámának növekedését eredményező műszaki átalakítást igénylő munkálatok elvégzésére kizárólag a Bérbeadó és az Önkormányzat előzetes, írásbeli hozzájárulásával jogosult.

13.3. A Bérlő nem jogosult a Bérleményt jelen szerződésben rögzített szereplők kivételével harmadik fél részére albérletbe vagy más személy, szervezet részére használatba adni. Ezen rendelkezés megszegése azonnali hatályú rendkívüli felmondási ok.

13.3. A Bérlő kijelenti, hogy a nemzeti vagyonról szóló 2011. évi CXCVI törvény rendelkezései szerint átlátható szervezetnek minősül.

13.4. A Bérlő tudomásul veszi, hogy a Bérbeadó kártalanítás nélkül és azonnali hatállyal felmondhatja a szerződést, ha a Bérlő vagy bérleti jogviszonyban részt vevő – a Bérlővel közvetlen vagy közvetett módon jogviszonyban álló – harmadik fél a szerződés megkötését követően beállt körülmény folytán már nem minősül átlátható szervezetnek.

13.5. Abban az esetben, ha jelen szerződés egy vagy több pontja érvénytelen kikötéseket tartalmaz, úgy az az egész szerződés érvényességére nem hat ki. A Felek megállapodnak, hogy ilyen esetekben a kérdéses szerződési pontot ügyleti akaratukhoz leginkább közeleső rendelkezéssel pótolják.

13.6. A Felek jelen szerződés aláírásával kapcsolatos valamennyi közvetlen és közvetett költsége azt a Felet terheli, amelyiknél az adott költség felmerül.

13.7. A Felek megállapodnak, hogy a jelen szerződés megkötésével minden, a jelen szerződés tárgyában született – a jelen szerződés részét nem képező – szóbeli és írásbeli megegyezés és megállapodás hatályát veszti.

13.8. Bérlő tudomásul veszi, hogy a Bérlemény elhelyezésére szolgáló ingatlanban jelenleg az ezen szerződés 5. sz. mellékletében felsorolt antennák elhelyezésére már sor került. Ennek ismeretében, ezt kifejezetten elfogadja köti a jelen bérleti szerződést.

13.9. A jelen szerződés aláírásával a Felek kijelentik és elismerik, hogy a szerződésben foglaltakkal teljes mértékben egyetértenek és azt magukra nézve kötelezőnek ismerik el.

13.10. A jelen szerződést aláírók kijelentik, hogy a szerződés aláírásához szükséges felhatalmazással rendelkeznek.

13.11. A szerződésben nem szabályozott kérdésekben a szerződés tárgyával összefüggő jogszabályok, valamint a Polgári Törvénykönyv vonatkozó rendelkezései, különösen a dologbérlet szabályai az irányadóak. A Bérlő nem felel a Bérleményen elhelyezett berendezései és felszerelései által okozott olyan károkért, amelyek a Bérlők érdekkörén kívül eső okból következtek be. A Felek megállapodnak, hogy a Ptk. 6:337. §-ban meghatározott zálogjog és a 6:339.§ alkalmazását kizárják.

13.12. A bérbeadó nyilatkozik, hogy az általa megadott és jelen Szerződésben meghatározott számlaszám hiteles, továbbá vállalja, hogy annak változásáról a Bérlő részére minden esetben cégszerűen aláírt írásbeli nyilatkozatba foglalt értesítést küld. Amennyiben a Bérlő a Szerződésben megjelölt vagy azt követően vele ismertetett számlaszámra teljesít kifizetést, a teljesítéssel kapcsolatban semmilyen felelősség nem terheli. A Bérbeadó a jelen pontban meghatározott nyilatkozatáért teljes körű és feltétlen felelősséget vállal, megvédi és mentesíti a Bérlőt minden a nyilatkozattal kapcsolatban felmerülő felelősség alól és megtéríti a Bérlő felmerült teljes kárát.

13.13. Mindkét fél kifejezetten lemond a törvény által lehetővé tett körben- arról, hogy a másik Fél vezető tisztségviselőjével szemben a jelen szerződéssel összefüggésben bármilyen kártérítési vagy egyéb igényt érvényesítsen. A másik Fél vezető tisztségviselői erre a felelősségkorlátozásra közvetlenül hivatkozhatnak.

13.14. Jelen szerződés a Felek cégszerű aláírásával 5 (öt) egymással szó szerint megegyező eredeti példányban készült, melyből 3 (három) példány a Bérbeadó, 2 (kettő) példány pedig a Bérlő birtokába kerül. Ezt a szerződést a Felek elolvasták, értelmezték és mint akaratukkal mindenben megegyezőt jóváhagyólag írtak alá.

13.15. Jelen szerződést a Felek elolvasták, értelmezték és mint akaratukkal mindenben megegyezőt jóváhagyólag írtak alá.

13.16. Jelen szerződésben foglaltakat az ingatlan tulajdonos Balatonföldvár Város Önkormányzat Képviselő-testülete ../2023. (…………………) Kt. határozatával jóváhagyta.

Balatonföldvár,

…………………………………………………………………………

 **Holovits Huba**

**Polgármester**

 **Balatonföldvár Város Önkormányzata**

Ingatlantulajdonos

Balatonföldvár,

…………………………………………………………………………

**Kiss Tibor**

**ügyvezető**

 **Balatonföldvári Nonprofit Kft.**

Bérbeadó

Ságvár,

 …………………………………………………………………………..

**Balog Gábor**

**ügyvezető**

**Techno-Tel Kft.**

Bérlő

Jogi ellenjegyzés:……………

Pénzügyi ellenjegyzés:……….

1. **sz. melléklet**

